CELEX: 62014TN0031
Language: da
Date: 2014-01-07 00:00:00
Title: Sag T-31/14: Sag anlagt den 7. januar 2014 — Banco Popular Español mod Kommissionen

1.3.2014   
            
            
               DA
            
            
               Den Europæiske Unions Tidende
            
            
               C 61/21
            
         Sag anlagt den 7. januar 2014 — Banco Popular Español mod Kommissionen
   (Sag T-31/14)
   2014/C 61/38
   Processprog: spansk
   
      Parter
   
   
      Sagsøger: Banco Popular Español, SA (Madrid, Spanien) (ved advokaterne E. Navarro Varona, P. Vidal Martínez, J. López-Quiroga Teijero og G. Canalejo Lasarte)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Den anfægtede afgørelse annulleres i henhold til artikel 263 TEUF, for så vidt som den fastslår, at der foreligger statsstøtte og anordner tilbagesøgning heraf fra investorerne.
            
         
               —
            
            
               Subsidiært annulleres afgørelsens artikel 1, artikel 2 og artikel 4, stk. 1, i det omfang den identificerer investorerne som modtagere, som skal tilbagebetale den angivelige støtte.
            
         
               —
            
            
               Subsidiært gøres påbuddet om tilbagesøgning af støtten fra investorerne i artikel 4, stk. 1, in fine, uvirksomt, idet det er i strid med retssikkerhedsprincippet og princippet om beskyttelse af den berettigede forventning, eftersom der ikke kan anordnes tilbagesøgning på et tidspunkt, der ligger forud for offentliggørelsen af afgørelsen om at indlede proceduren.
            
         
               —
            
            
               Subsidiært annulleres afgørelsens artikel 2, og metoden til fastlæggelse af den angivelige fordel, som investorerne skal tilbagebetale, erklæres for uforenelig med lovgivningen.
            
         
               —
            
            
               Det fastslås, at afgørelsens artikel 4, stk. 1, vedrørende forbuddet mod at »overføre tilbagebetalingsforpligtelsen til andre personer« er en nullitet, eller denne bestemmelse annulleres delvis, for så vidt som den indebærer en stillingtagen til forbuddet mod eller den angivelige ugyldighed af kontraktvilkår om regres over for tredjeparter for de beløb, som investorerne skal tilbagebetale til den spanske stat.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Den afgørelse, der anfægtes i den foreliggende sag, er den samme som i sag T-29/14 Taetel mod Kommissionen.
   Der påberåbes lignende søgsmålsgrunde og væsentligste argumenter som dem, der er gjort gældende i denne sag.